# Operatør- og partnerforum i Ruter 16.03.23

|  |  |
| --- | --- |
| **Dato** | **16.03.2023** |
| **Tid** | **10:15–12.00** |
| **Sted** | **Ruter S / Teams** |

|  |  |
| --- | --- |
| **Deltakere fra operatører og samarbeidspartnere** | **Deltakere fra Ruter** |
| Karine Nordseth  Per Nilsen  Bent Kjersem-Drageset  Erik Skaaden  Margrethe Hansen  Birte Sjule  Tonje Grave  Steinar Mathisen  Heidi Wolden  Dag Bakke  Jan Egil Meling | Bernt Reitan Jenssen  Elisabeth Skarsbø Moen  Rune Pedersen  Bjørn Auglend  Marit Leite  Snorre Lægran  Sjur Brenden  Thomas Ringen  Sigrid Dahl |

|  |  |  |
| --- | --- | --- |
| **Sak** | **Oppsummering** | **Underlag** |
| **1** | **Generell status v/Bernt Reitan Jenssen**  Bernt åpnet med å takke operatørene for innsatsen under pandemien og bemerket at vi nå er godt posisjonert til å gå inn i den nye normalen. Reiseaktiviteten ligger nå på 97 % av hva vi hadde i 2019. Med rundt 100 mill. flere kundereiser har vi en økning på 39 %. Dette innebærer at vi ser en solid vekst i Oslo og Viken på alle driftsarter. På den økonomiske siden betyr det at den totale omsetningen passerte 11 MNOK i fjor.  Bernt orienterte også om endringer i ledelsen av Ruter. Målet er å være ferdig med ny organisasjonsmodell 17. april. Marit Leite fortsetter som leder for strategiske anskaffelser i Ruter. | PPT |
| **2** | **Ruter Reis v/Thomas Ringen**  Orientering av Thomas Ringen, leder av utviklingsteamet for Reis.  Reis er en rabatt på enkeltbilletten som introduseres i Ruters app fra og med 16. april. Rabatten gis ut fra hvor mange billetter kunden har kjøpt de siste 30 dagene. I starten vil en få økende rabatt avhengig av ens personlige reisemønster. Med et konstant reisemønster, vil en deretter oppleve å «lande» på sitt rabattnivå.  Reis skal møte kundens behov for mer fleksibilitet som følge av bl.a. mer sporadiske reisemønstre og økt bruk av hjemmekontor. Mange opplever nå å få mindre ut av 30-dagersbilletten siden de reiser mindre.  Det vil også komme et nytt produkt på (fysiske) reisekort som skal illudere dette konseptet. Rabatten vil ikke bli helt lik, men tilsvarende. Med Reis utvides dermed billettporteføljen og kunden gis større valgfrihet. | PPT |
| **3** | **Innspill fra operatørene**  Operatørene ble invitert til å gi innspill til Operatør- og partnerforum som møtefora, og til aktuelle tema å ta tak i framover.  **Følgende tema kom opp:**   * **Rekruttering:**   Rekruttering var et gjentakende innspill fra flere operatører. Mye å hente på å samarbeide og å se dette som en felles utfordring. Må gjøre bransjen mer attraktiv. Rekruttering av kvinner ble også trukket frem.   * **Rammevilkår i bransjen:**   Høyne statusen til yrket. Andre stikkord var arbeidstider og toalettfasiliteter.   * **Sikkerhet og sikkerhetskultur:**   Her kan det være erfaringer å trekke på fra andre bransjer, som eksempelvis luftfarts- og offshorebransjen.   * **Tverrfaglig samarbeid:**   Ønske om å få til mer tverrfaglig samarbeid. Se til tidligere samarbeid på beredskap, samvirke med politi o.l.  Det ble bemerket at flere av temaene henger sammen, f.eks. rekruttering og sikkerhet. Når en mangler folk, kommer sikkerhetsaspektet ofte opp.  Flere trakk fram at Operatør- og partnerforum er en viktig møtearena for å få og gi informasjon og feedback. Det ble også bemerket at Ruter sitter på mye nyttig innsikt, og at det er viktig og inspirerende at Ruter deler denne innsikten.    Bernt takket for gode tilbakemeldinger, og understreket at Operatør- og partnerforum også er et viktig møte for Ruter. Det er en arena hvor operatørene kan sende signaler til Bernt og Ruter, og er dermed en viktig dialogarena hvor vi sammen kan sette aktuelle tema på agendaen. |  |
| **4** | **Eventuelt** |  |